cyanic-selkie/wikianc huggingface dataset:
Ανοσία αγέλης
μικρογραφία|400px|Το επάνω σκίτσο δείχνει μια εστία σε μια κοινότητα στην οποία μερικοί άνθρωποι μολύνονται (εμφανίζονται με κόκκινο χρώμα) και οι υπόλοιποι είναι υγιείς αλλά μη ανοσοποιημένοι (εμφανίζονται με μπλε χρώμα). Η ασθένεια εξαπλώνεται ελεύθερα μέσω του πληθυσμού. Το μεσαίο σκίτσο δείχνει πληθυσμό, στον οποίο ένας μικρός αριθμός έχει ανοσοποιηθεί (εμφανίζεται με κίτρινο χρώμα). Αυτοί που δεν ανοσοποιήθηκαν μολύνονται, ενώ οι ανοσοποιημένοι όχι. Στο κάτω σκίτσο, ένα μεγάλο ποσοστό του πληθυσμού έχει ανοσοποιηθεί. Αυτό αποτρέπει τη διάδοση της ασθένειας σε σημαντικό βαθμό, συμπεριλαμβανομένων και των μη ανοσοποιημένων. Στα δύο πρώτα παραδείγματα, οι περισσότεροι υγιείς μη ανοσοποιημένοι άνθρωποι μολύνονται, ενώ στο τελευταίο μολύνεται μόνο το ένα τέταρτο των υγιεινών μη ανοσοποιημένων. Ανοσία αγέλης (που ονομάζεται επίσης φαινόμενο αγέλης, ανοσία κοινότητας, ανοσία πληθυσμού ή κοινωνική ανοσία) είναι μια μορφή έμμεσης προστασίας από μολυσματικές ασθένειες που συμβαίνει όταν ένα μεγάλο ποσοστό ενός πληθυσμού έχει γίνει άνοσο σε μια μόλυνση, είτε μέσω προηγούμενων μολύνσεων είτε μέσω εμβολιασμού, παρέχοντας έτσι έναν βαθμό προστασίας σε άτομα που δεν είναι άνοσα. Σε έναν πληθυσμό, στον οποίο μεγάλο ποσοστό ατόμων διαθέτει ανοσία, δεν είναι δηλαδή πιθανό να συμβάλει στη μετάδοση των νόσων, οι αλυσίδες μόλυνσης είναι πιο πιθανό να διαταραχθούν, γεγονός που είτε σταματά είτε επιβραδύνει την εξάπλωση της ασθένειας. Όσο μεγαλύτερη είναι η αναλογία των ατόμων με ανοσία σε μια κοινότητα, τόσο μικρότερη είναι η πιθανότητα τα μη άνοσα άτομα να έλθουν σε επαφή με μολυσματικό, συμβάλλοντας έτσι στην προστασία των μη ανοσοποιημένων ατόμων από τη μόλυνση.
Τα άτομα μπορούν να γίνουν άνοσα με ανάρρωση από προηγούμενη μόλυνση ή με εμβολιασμό. Μερικά άτομα δεν μπορούν να γίνουν άνοσα για ιατρικούς λόγους, όπως ανοσοανεπάρκεια ή ανοσοκαταστολή, και γι 'αυτή την ομάδα η ανοσία αγέλης είναι σημαντική μέθοδος προστασίας. Μόλις επιτευχθεί ένα συγκεκριμένο όριο, η ανοσία αγέλης σταδιακά εξαλείφει μια ασθένεια από έναν πληθυσμό. Αυτή η εξάλειψη, εάν επιτευχθεί σε παγκόσμιο επίπεδο, μπορεί να οδηγήσει σε μόνιμη μείωση του αριθμού των λοιμώξεων στο μηδέν, που ονομάζεται εξάλειψη. Η ανοσία αγέλης που δημιουργήθηκε μέσω εμβολιασμού συνέβαλε στην ολοκληρωτική εξάλειψη της ευλογιάς το 1977 και συνέβαλε στη μείωση της συχνότητας άλλων ασθενειών. Η ανοσία αγέλης δεν βρίσκει εφαρμογή σε όλες τις ασθένειες, αλλά μόνο σε όσες είναι μεταδοτικές, που μπορούν δηλαδή να μεταδοθούν από ένα άτομο σε άλλο. Ο τέτανος, για παράδειγμα, είναι μολυσματικός αλλά όχι μεταδοτικός, επομένως δεν ισχύει η ανοσία αγέλης.
Η ανοσία αγέλης αναγνωρίστηκε ως φυσικό φαινόμενο στη δεκαετία του 1930, όταν παρατηρήθηκε ότι αφού ένας σημαντικός αριθμός παιδιών είχαν γίνει άνοσα στην ιλαρά, ο αριθμός των νέων μολύνσεων μειώνονταν προσωρινά μεταξύ των ευάλωτων παιδιών. Ο μαζικός εμβολιασμός για την πρόκληση ανοσίας αγέλης έχει γίνει έκτοτε συνήθης πρακτική και αποδείχθηκε επιτυχής στην πρόληψη της εξάπλωσης πολλών μολυσματικών ασθενειών. Το αντιεμβολιαστικό κίνημα ανέσχεσε την ανοσία αγέλης, επιτρέποντας σε ασθένειες που θα μπορούσαν να προληφθούν, να παραμείνουν ή να επιστρέψουν σε κοινότητες με ανεπαρκή ποσοστά εμβολιασμού.
Προστασία ατόμων χωρίς ανοσία
Ορισμένα άτομα είτε δεν μπορούν να αναπτύξουν ανοσία μετά τον εμβολιασμό ή για ιατρικούς λόγους δεν μπορούν να εμβολιαστούν. Τα νεογνά, για παράδειγμα, είναι πολύ μικρά για να λάβουν πολλά εμβόλια, είτε για λόγους ασφαλείας είτε επειδή η παθητική ανοσία καθιστά το εμβόλιο αναποτελεσματικό. Τα άτομα που είναι ανοσοανεπαρκή εξαιτίας του HIV / AIDS, λεμφώματος, λευχαιμίας, καρκίνου του μυελού των οστών ή της σπληνός, χημειοθεραπείας ή ακτινοθεραπείας μπορεί να έχουν χάσει οποιαδήποτε ανοσία που είχαν προηγουμένως και τα εμβόλια να μην μπορούν να χρησιμοποιηθούν σε αυτούς εξαιτίας της ανοσοανεπάρκειάς τους.
Τα εμβόλια είναι τυπικά ατελή, καθώς το ανοσοποιητικό σύστημα ορισμένων ατόμων μπορεί να μην είναι σε θέση να ανταποκριθεί επαρκώς ανοσολογικά στα εμβόλια για να δημιουργήσει μακροχρόνια ανοσία, έτσι ένα τμήμα αυτών που εμβολιάζονται ενδέχεται να στερείται ανοσίας. Τέλος, αντενδείξεις των εμβολίων μπορεί να εμποδίζουν ορισμένα άτομα να εμβολιαστούν. Πέραν του να μην είναι άνοσα, τα άτομα μίας από αυτές τις ομάδες ενδέχεται να διατρέχουν μεγαλύτερο κίνδυνο εμφάνισης επιπλοκών από τη μόλυνση λόγω της ιατρικής τους κατάστασης, αλλά ενδέχεται και να προστατεύονται, εάν ένα αρκετά μεγάλο ποσοστό του πληθυσμού είναι άνοσο.
Εξελικτική πίεση
Η ανοσία αγέλης ενεργεί από μόνη της ως εξελικτική πίεση σε ορισμένους ιούς, επηρεάζοντας την εξέλιξη του ιού μέσω της ενθάρρυνσης της παραγωγής νέων στελεχών, που στην προκειμένη περίπτωση αναφέρονται ως μεταλλάξεις διαφυγής, οι οποίες μπορούν να «ξεφύγουν» από την ανοσία αγέλης και να εξαπλωθούν ευκολότερα. Σε μοριακό επίπεδο, οι ιοί διαφεύγουν από την ανοσία αγέλης μέσω αντιγονικής ολίσθησης, η οποία συμβαίνει όταν συσσωρεύονται μεταλλάξεις στο τμήμα του ιικού γονιδιώματος το οποίο κωδικοποιεί το επιφανειακό αντιγόνο του ιού, συνήθως μια πρωτεΐνη του καψιδίου του ιού, παράγοντας μια αλλαγή στο ιικό επίτοπο. Εναλλακτικά, η αναδιάταξη χωριστών τμημάτων ιικού γονιδιώματος, ή αντιγονική μετατόπιση, η οποία είναι συνηθέστερη όταν υπάρχουν περισσότερα στελέχη σε κυκλοφορία, μπορεί επίσης να παράγει νέους ορότυπους. Όταν συμβεί ένα από αυτά, τα Τ κύτταρα μνήμης δεν αναγνωρίζουν πλέον τον ιό, οπότε οι άνθρωποι παύουν να είναι άνοσοι έναντι του κυρίαρχου κυκλοφορούντος στελέχους. Και στη γρίπη και στον νοροϊό, οι επιδημίες δημιουργούν προσωρινά ανοσία αγέλης μέχρι να εμφανιστεί νέο κυρίαρχο στέλεχος, προκαλώντας διαδοχικά κύματα επιδημιών. Καθώς η εξέλιξη αυτή απειλεί την ανοσία αγέλης, αναπτύσσονται αντισώματα ευρείας εξουδετέρωσης και «καθολικά» εμβόλια που μπορούν να παράσχουν προστασία και πέρα από έναν συγκεκριμένο ορότυπο.
Αντικατάσταση οροτύπου
Η αντικατάσταση ή μετατόπιση οροτύπου μπορεί να συμβεί εάν ο επιπολασμός ενός συγκεκριμένου οροτύπου μειωθεί λόγω υψηλών επιπέδων ανοσίας, επιτρέποντας σε άλλους οροτύπους να τον αντικαταστήσουν. Τα αρχικά εμβόλια κατά του πνευμονιοστρεπτόκοκκου (Streptococcus pneumoniae) μείωσαν σημαντικά τη ρινοφαρυγγική μεταφορά των οροτύπων εμβολίου, συμπεριλαμβανομένων των ανθεκτικών στα αντιβιοτικά τύπων, μόνο για να αντισταθμιστούν πλήρως από την αυξημένη μεταφορά μη εμβολιακών οροτύπων. Αυτό δεν οδήγησε εντούτοις σε αναλογική αύξηση της επίπτωσης της ασθένειας, καθώς οι μη εμβολιακοί ορότυποι ήταν λιγότερο επεμβατικοί από τους εμβολιακούς. Έκτοτε έχουν εισαχθεί πνευμονιοκοκκικά εμβόλια που παρέχουν προστασία από τους αναδυόμενους οροτύπους και έχουν αντιμετωπίσει επιτυχώς την εμφάνισή τους. Η πιθανότητα μελλοντικής μετατόπισης παραμένει, έτσι οι περαιτέρω στρατηγικές για την αντιμετώπισή της περιλαμβάνουν την επέκταση της κάλυψης εμβολιακών οροτύπων και την ανάπτυξη εμβολίων που χρησιμοποιούν είτε θανατωμένα ολόκληρα κύτταρα, τα οποία έχουν περισσότερα επιφανειακά αντιγόνα, ή πρωτεΐνες που υπάρχουν σε πολλαπλούς οροτύπους. δεξιά|μικρογραφία|320px|Μια αγελάδα με πανώλη των βοοειδών σε θέση «πυρετού του γάλακτος», 1982. Η τελευταία επιβεβαιωμένη περίπτωση πανώλης των βοοειδών σημειώθηκε στην [[Κένυα το 2001 και η νόσος χαρακτηρίστηκε επισήμως εξαλειφθείσα το 2011.]]
Εξάλειψη ασθενειών
Εάν εγκατασταθεί και διατηρηθεί ανοσία αγέλης σε έναν πληθυσμό για αρκετό χρόνο, η ασθένεια αναπόφευκτα εξαλείφεται, καθώς δεν εμφανίζονται πλέον ενδημικές μεταδόσεις. Εάν η εξάλειψη επιτευχθεί παγκοσμίως και ο αριθμός κρουσμάτων μειωθεί μόνιμα στο μηδέν, τότε μια ασθένεια μπορεί να κηρυχθεί εξαλειφθείσα. Επομένως, η εξάλειψη μπορεί να θεωρηθεί ως η τελική επίπτωση ή το τελικό αποτέλεσμα των πρωτοβουλιών δημόσιας υγείας για τον έλεγχο της εξάπλωσης μολυσματικών ασθενειών.
Τα οφέλη από την εξάλειψη περιλαμβάνουν το τερματισμό κάθε νοσηρότητας και θνησιμότητας που προκαλείται από την ασθένεια, εξοικονόμηση χρημάτων για ιδιώτες, παρόχους υγειονομικής περίθαλψης και κυβερνήσεις, καθώς και την δυνατότητα χρήσης αλλού των πόρων που χρησιμοποιούνταν για τον έλεγχο της νόσου. Μέχρι σήμερα έχουν εξαλειφθεί δύο ασθένειες με χρήση ανοσίας αγέλης και εμβολιασμού: η πανώλη των βοοειδών και η ευλογιά. Οι προσπάθειες εξάλειψης που βασίζονται στην ανοσία αγέλης βρίσκονται αυτή τη στιγμή σε εξέλιξη για την πολιομυελίτιδα, αν και πολιτικές αναταραχές και η δυσπιστία στη σύγχρονη ιατρική το έχουν καταστήσει δύσκολο. Ο υποχρεωτικός εμβολιασμός μπορεί να είναι ευεργετικός για τις προσπάθειες εξάλειψης, αν δεν επιλέγει αρκετός κόσμος να εμβολιαστεί οικιοθελώς.
Το πρόβλημα του λαθρεπιβάτη
Η ανοσία αγέλης είναι ευάλωτη στο πρόβλημα του λαθρεπιβάτη. Άτομα που στερούνται ανοσίας, ιδίως όσοι επιλέγουν να μην εμβολιαστούν, επωφελούνται από την ανοσία αγέλης που δημιουργούν αυτοί που είναι άνοσοι. Καθώς όμως αυξάνεται ο αριθμός των «λαθρεπιβατών» σε έναν πληθυσμό, γίνονται συχνότερες και πιο σοβαρές και οι εστίες ασθενειών που θα μπορούσαν να προληφθούν, εξαιτίας της απώλειας της ανοσίας αγέλης. Τα άτομα μπορεί να επιλέγουν την «λαθρεπιβίβαση» για διάφορους λόγους, όπως το να θεωρούν ένα εμβόλιο αναποτελεσματικό, το να πιστεύουν ότι οι κίνδυνοι που συνδέονται με τα εμβόλια είναι μεγαλύτεροι από εκείνους που συνδέονται με τη λοίμωξη, η έλλειψη εμπιστοσύνης στο υγειονομικό προσωπικό , ο μιμιτισμός ή η ομαδικότητα , κοινωνικοί κανόνες ή κοινωνική πίεση , ή και θρησκευτικές πεποιθήσεις. Ορισμένα άτομα είναι πιο πιθανό να επιλέξουν να μην εμβολιαστούν εάν τα ποσοστά εμβολιασμού είναι αρκετά υψηλά ώστε να το πείθουν ότι δεν χρειάζεται να εμβολιασθεί, καθώς ένα επαρκές ποσοστό άλλων είναι ήδη άνοσοι.
Μηχανική
Άτομα που είναι άνοσα σε μια νόσο λειτουργούν ως φραγμός στην εξάπλωση της νόσου, επιβραδύνοντας ή εμποδίζοντας τη μετάδοση της νόσου σε άλλους. Η ανοσία ενός ατόμου μπορεί να επιτευχθεί μέσω φυσικής λοίμωξης ή μέσω τεχνητών μέσων, όπως ο εμβολιασμός. Όταν μια κρίσιμη μάζα πληθυσμού γίνει άνοση, φτάσει δηλαδή το σημείο που ονομάζεται όριο ανοσίας αγέλης (herd immunity threshold - HIT) ή επίπεδο ανοσίας αγέλης (herd immunity level - HIL), η ασθένεια αδυνατεί πλέον να διατηρηθεί στον πληθυσμό, παύοντας να είναι ενδημική.
Το όριο αυτό μπορεί να υπολογιστεί πολλαπλασιάζοντας το R0, τον βασικό αριθμό αναπαραγωγής, ή τον μέσο αριθμό νέων μολύνσεων που προκαλούνται από κάθε κρούσμα σε έναν εντελώς ευπαθή και ομοιογενή ή καλά αναμεμειγμένο πληθυσμό, που σημαίνει ότι κάθε άτομο μπορεί να έρθει σε επαφή με κάθε άλλο ευαίσθητο άτομο στον πληθυσμό  με το S, το ποσοστό του πληθυσμού που είναι επιρρεπές σε μόλυνση:
Το S μπορεί να ξαναγραφεί ως (1 - p ), επειδή το p είναι το ποσοστό του πληθυσμού που είναι άνοσο και το p + S είναι ίσο με ένα. Στη συνέχεια, η εξίσωση μπορεί να αναδιαταχθεί για να εισαχθεί το p ως εξής:
Αφού το p είναι από μόνο του στην αριστερή πλευρά της εξίσωσης, μπορεί τώρα να γραφεί ως pc για να αντιπροσωπεύει την κρίσιμη αναλογία του πληθυσμού που απαιτείται να γίνει άνοσο για να σταματήσει η μετάδοση της ασθένειας, ή το «όριο ανοσίας του αγέλης». Το R0 λειτουργεί ως μέτρο της μεταδοτικότητας, έτσι χαμηλές τιμές R0 σχετίζονται με χαμηλότερο HIT, ενώ υψηλότερες τιμές R0 καταλήγουν σε υψηλότερο ΗΙΤ. Για παράδειγμα, το ΗΙΤ για μια ασθένεια με R0 2 είναι θεωρητικά μόλις 50%, ενώ για μία με R0 10 το ΗΙΤ είναι θεωρητικά στο 90%.
Οι υπολογισμοί αυτοί υποθέτουν ότι ολόκληρος ο πληθυσμός είναι ευάλωτος, που σημαίνει ότι κανένα άτομο δεν είναι άνοσο στην ασθένεια. Στην πραγματικότητα, ποικίλες αναλογίες του πληθυσμού είναι ανοσοποιημένες σε οποιαδήποτε ασθένεια οποιαδήποτε στιγμή. Για να ληφθεί αυτό υπόψη, υπολογίζεται ο αριθμός αναπαραγωγής Re, o οποίος γράφεται και ως Rt, ή ο μέσος αριθμός λοιμώξεων που προκαλούνται σε χρόνο t, ο οποίος μπορεί να βρεθεί πολλαπλασιάζοντας το R0 με το ποσοστό του πληθυσμού που εξακολουθεί να είναι ευάλωτο. Όταν το Re μειωθεί και διατηρηθεί κάτω από το 1, ο αριθμός των κρουσμάτων που εμφανίζονται στον πληθυσμό μειώνεται σταδιακά μέχρι να εξαλειφθεί ολοσχερώς η ασθένεια. Εάν ένας πληθυσμός είναι άνοσος σε μια ασθένεια σε βαθμό που υπερβαίνει το HIT της νόσου, ο αριθμός των κρουσμάτων μειώνεται με ταχύτερο ρυθμό, επιδημικά ξεσπάσματα είναι ακόμη λιγότερο πιθανά και οι μεταδόσεις που εμφανίζονται είναι μικρότερες από αυτές που θα ήταν διαφορετικά. Αν το Re αυξηθεί πάνω από το 1, τότε η ασθένεια δεν είναι ούτε σε σταθερή κατάσταση, ούτε μειώνεται η συχνότητα εμφάνισής της, αλλά εξαπλώνεται ενεργά μέσω του πληθυσμού και μολύνει μεγαλύτερο αριθμό ανθρώπων απ'ό,τι συνήθως.
Μια δεύτερη υπόθεση σε αυτούς τους υπολογισμούς είναι ότι οι πληθυσμοί είναι ομοιογενείς ή καλά αναμεμειγμένοι, πράγμα που σημαίνει ότι κάθε άτομο έρχεται σε επαφή με κάθε άλλο άτομο, ενώ στην πραγματικότητα οι πληθυσμοί περιγράφονται καλύτερα ως κοινωνικά δίκτυα, καθώς τα άτομα τείνουν να ομαδοποιούνται, ερχόμενα σε συχνή επαφή με περιορισμένο αριθμό άλλων ατόμων. Σε αυτά τα δίκτυα, η μετάδοση γίνεται μόνο μεταξύ εκείνων που είναι γεωγραφικά ή φυσικά κοντά ο ένας στον άλλο. Το σχήμα και το μέγεθος ενός δικτύου είναι πιθανό να μεταβάλλουν το HIT μιας νόσου, καθιστώντας την εμφάνισή της περισσότερο ή λιγότερο συχνή.
Σε ετερογενείς πληθυσμούς, το R0 σήμερα θεωρείται ότι είναι ένα μέτρο του αριθμού κρουσμάτων που προκαλείται από ένα «τυπικό» μολυσμένο πρόσωπο, πράγμα που εξαρτάται από το πώς τα άτομα εντός ενός δικτύου αλληλεπιδρούν μεταξύ τους. Οι αλληλεπιδράσεις εντός των δικτύων είναι πιο συχνές από ό,τι μεταξύ δικτύων, οπότε τα πλέον συνδεδεμένα δίκτυα μεταδίδουν ευκολότερα την ασθένεια, με αποτέλεσμα υψηλότερο R0 και υψηλότερο HIT από ό,τι θα σημειωνόταν σε ένα λιγότερο συνδεδεμένο δίκτυο. Σε δίκτυα που είτε επιλέγουν να μην γίνουν άνοσα είτε δεν είναι επαρκώς ανοσοποιημένα, οι ασθένειες μπορεί να παραμείνουν παρότι έχουν εξαλειφθεί σε καλύτερα ανοσοποιημένα δίκτυα.
Εμβολιασμός
Ο πρωταρχικός τρόπος για την ενίσχυση των επιπέδων ανοσίας σε έναν πληθυσμό είναι μέσω του εμβολιασμού. Ο εμβολιασμός αρχικά βασίζεται στην παρατήρηση ότι γαλακτοπαραγωγά ζώα που εκτέθηκαν σε ευλογιά βοοειδών ήταν άνοσα σε ευλογιά, οπότε η πρακτικήεμβολιασμού των ανθρώπων με τον ιό της ευλογιάς βοοειδών άρχισε ως τρόπος πρόληψης της ευλογιάς. Τα καλά αναπτυγμένα εμβόλια παρέχουν πολύ ασφαλέστερη προστασία από τις φυσικές λοιμώξεις, καθώς τα εμβόλια γενικά δεν προκαλούν τις ασθένειες από τις οποίες προστατεύουν και οι σοβαρές ανεπιθύμητες ενέργειες είναι σημαντικά λιγότερο συχνές από τις επιπλοκές των φυσικών λοιμώξεων.
Το ανοσοποιητικό σύστημα δεν κάνει διάκριση μεταξύ φυσικών λοιμώξεων και εμβολίων και σχηματίζει ενεργή απόκριση και στα δύο, έτσι ώστε η ανοσία που προκαλείται μέσω του εμβολιασμού να είναι παρόμοια με εκείνη που θα συνέβαινε από την ανάρρωση από την ασθένεια. Για να επιτευχθεί ανοσία αγέλης μέσω του εμβολιασμού, οι κατασκευαστές εμβολίων επιδιώκουν να παράγουν εμβόλια με χαμηλά ποσοστά αποτυχίας και οι υπεύθυνοι χάραξης πολιτικής στοχεύουν στην ενθάρρυνση της χρήσης τους. Μετά την επιτυχή εισαγωγή και τη διάδοση της χρήσης ενός εμβολίου, παρατηρείται απότομη πτώση της συχνότητας εμφάνισης των ασθενειών από τις οποίες προστατεύει, γεγονός που μειώνει τον αριθμό των νοσηλειών και των θανάτων που προκαλούνται από αυτές τις ασθένειες.
Υποθέτοντας ότι ένα εμβόλιο είναι 100% αποτελεσματικό, τότε η εξίσωση που χρησιμοποιείται για τον υπολογισμό του ορίου ανοσίας αγέλης μπορεί να χρησιμοποιηθεί και για τον υπολογισμό του επιπέδου εμβολιασμού που απαιτείται για την εξάλειψη μιας νόσου, και γράφεται ως Vc. Τα εμβόλια όμως είναι συνήθως ατελή, επομένως πρέπει να υπολογίζεται η αποτελεσματικότητα Ε ενός εμβολίου ως εξής:
Στην εξίσωση αυτή μπορεί να παρατηρηθεί ότι, αν το Ε είναι μικρότερο από (1 - 1/R0), τότε είναι αδύνατον να εξαλειφθεί μια ασθένεια, ακόμη και αν εμβολιαστεί ολόκληρος ο πληθυσμός. Παρομοίως, η εξασθένηση της επαγόμενης από εμβόλια ανοσίας, όπως συμβαίνει με τα εμβόλια ακυτταρικού κοκκύτη, απαιτεί υψηλότερα επίπεδα ενισχυτικού εμβολιασμού για να διατηρηθεί η ανοσία αγέλης. Εάν μια ασθένεια έχει πάψει να είναι ενδημική σε έναν πληθυσμό, τότε οι φυσικές λοιμώξεις δεν συμβάλλουν πλέον στη μείωση του ποσοστού του πληθυσμού που είναι ευάλωτος. Μόνον ο εμβολιασμός συμβάλλει σε αυτή τη μείωση. Η σχέση μεταξύ της κάλυψης του εμβολίου και της αποτελεσματικότητα και της επίπτωσης της νόσου μπορεί να δειχθεί με την αφαίρεση του αποτελέσματος της αποτελεσματικότητας ενός εμβολίου και του ποσοστού του πληθυσμού που έχει εμβολιαστεί, ρν, από την εξίσωση που δείχνει το όριο ανοσίας αγέλης ως εξής: δεξιά|μικρογραφία|360px|Κάλυψη εμβολίων κατά της ιλαράς και αναφερόμενες περιπτώσεις ιλαράς στις χώρες της [[Ανατολική Μεσόγειος|Ανατολικής Μεσογείου. Καθώς η κάλυψη αυξήθηκε, ο αριθμός των κρουσμάτων μειώθηκε. ]]
Από την εξίσωση αυτή μπορεί να παρατηρηθεί ότι, αν όλα τα άλλα είναι ίσα («ceteris paribus»), οποιαδήποτε αύξηση είτε στην κάλυψη είτε στην αποτελεσματικότητα του εμβολίου, συμπεριλαμβανομένης οποιασδήποτε αύξησης πέραν του HIT μιας ασθένειας, μειώνει περαιτέρω τον αριθμό των κρουσμάτων μιας νόσου. Ο ρυθμός μείωσης των κρουσμάτων εξαρτάται από το R0 της νόσου, όπου ασθένειες με χαμηλότερες τιμές R0 εμφανίζουν πιο έντονη πτώση.
Τα εμβόλια έχουν συνήθως τουλάχιστον μία αντένδειξη για συγκεκριμένο πληθυσμό για ιατρικούς λόγους, αλλά εάν και η αποτελεσματικότητα και η κάλυψη είναι αρκετά υψηλά, η ανοσία αγέλης μπορεί να προστατεύσει αυτά τα άτομα. Η αποτελεσματικότητα του εμβολίου επηρεάζεται συχνά, αλλά όχι πάντα, αρνητικά από την παθητική ανοσία, γι 'αυτό και για ορισμένα εμβόλια συνιστώνται πρόσθετες δόσεις, ενώ άλλες δεν χορηγούνται παρά μόνο μετά την απώλεια της παθητικής ανοσίας του ατόμου.
Παθητική ανοσία
Η προστασία που παράγεται από την παθητική ανοσία είναι άμεση, αλλά εξασθενεί μετά από εβδομάδες ως μήνες, επομένως κάθε συμβολή στην ανοσία αγέλης είναι προσωρινή. Για τις ασθένειες που είναι ιδιαίτερα σοβαρές μεταξύ εμβρύων και νεογνών, όπως η γρίπη και ο τέτανος, οι έγκυες γυναίκες μπορούν να ανοσοποιηθούν προκειμένου να μεταφέρουν αντισώματα στο παιδί. Με τον ίδιο τρόπο, ομάδες υψηλού κινδύνου που είναι πιο πιθανό να εμφανίσουν λοίμωξη ή είναι πιο πιθανό να αναπτύξουν επιπλοκές από τη μόλυνση, μπορούν να λάβουν παρασκευάσματα αντισωμάτων για την πρόληψη αυτών των μολύνσεων ή για τη μείωση της σοβαρότητας των συμπτωμάτων.
Ανάλυση κόστους-οφέλους
Η ανοσία αγέλης συνυπολογίζεται συχνά κατά τη διεξαγωγή αναλύσεων κόστους-οφέλους των προγραμμάτων εμβολιασμού. Θεωρείται θετικός εξωτερικός παράγων υψηλών επιπέδων ανοσίας, παράγοντας ένα επιπλέον όφελος στη μείωση της νόσου που δεν θα συνέβαινε αν δεν είχε δημιουργηθεί ανοσία αγέλης στον πληθυσμό. Επομένως, η ενσωμάτωση της ανοσίας αγέλης σε αναλύσεις κόστους-ωφέλειας καταλήγει τόσο σε ευνοϊκότερη σχέση κόστους-αποτελεσματικότητας ή κόστους-οφέλους, όσο και στην αύξηση του αριθμού των κρουσμάτων που αποφεύχθηκαν με τον εμβολιασμό. Μελέτες για την εκτίμηση του οφέλους της ανοσίας αγέλης περιλαμβάνουν καταγραφή της συχνότητας εμφάνισης της ασθένειας σε νοικοκυριά με εμβολιασμένο μέλος, τυχαιοποίηση του πληθυσμού σε μία μόνο γεωγραφική περιοχή για εμβολιασμό ή όχι και παρατήρηση της νόσου πριν και μετά την έναρξη ενός προγράμματος εμβολιασμού. Από αυτά μπορεί να παρατηρηθεί ότι η επίπτωση της νόσου μπορεί να μειωθεί σε επίπεδο πέρα από αυτό που μπορεί να προβλεφθεί μόνο από την άμεση προστασία, υποδεικνύοντας ότι η ανοσία αγέλης συνέβαλε στη μείωση. Όταν λαμβάνεται υπόψη η αντικατάσταση οροτύπου, μειώνονται τα προβλεπόμενα οφέλη από τον εμβολιασμό.
Ιστορικό
δεξιά|μικρογραφία|300px|Κρούσματα ιλαράς στις [[Ηνωμένες Πολιτείες Αμερικής|Ηνωμένες Πολιτείες πριν και μετά από μαζικό εμβολιασμό κατά της ασθένειας.]] Η ανοσία αγέλης αναγνωρίστηκε αρχικά ως φυσικό φαινόμενο τη δεκαετία του 1930 όταν ο A.W. Hedrich δημοσίευσε έρευνα σχετικά με την επιδημιολογία της ιλαράς στη Βαλτιμόρη, στην οποία διαπίστωνε ότι, αφού πολλά παιδιά είχαν γίνει άνοσα στην ιλαρά, ο αριθμός των νέων λοιμώξεων μειωνόταν προσωρινά μεταξύ ευάλωτων παιδιών. Παρά την γνώση αυτή, οι προσπάθειες για τον έλεγχο και την εξάλειψη της ιλαράς ήταν ανεπιτυχείς έως ότου άρχισε ο μαζικός εμβολιασμός με εμβόλιο ιλαράς κατά τη δεκαετία του 1960. Ο μαζικός εμβολιασμός, οι συζητήσεις για την εξάλειψη της νόσου και οι αναλύσεις κόστους-ωφέλειας του εμβολιασμού οδήγησαν στη συνέχεια σε ευρύτερη χρήση της έννοιας της ανοσίας αγέλης. Στη δεκαετία του 1970 αναπτύχθηκε το θεώρημα που χρησιμοποιείται για τον υπολογισμό του ορίου ανοσίας αγέλης. Κατά την διάρκεια της εκστρατείας εξάλειψης της ευλογιάς στη δεκαετία του 1960 και '70 ξεκίνησε η πρακτική του εμβολιασμού δακτυλίου, αναπόσπαστο μέρος του οποίου είναι η ανοσία αγέλης, ως ένας τρόπος για την ανοσοποίηση κάθε ατόμου σε ένα «δακτύλιο» γύρω από ένα μολυσμένο άτομο, προκειμένου να αποτραπεί η εξάπλωση των εστιών.
Από την υιοθέτηση του μαζικού και του δακτυλιοειδούς εμβολιασμού προέκυψαν πολυπλοκότητες και προκλήσεις στην ανοσία αγέλης. Η μοντελοποίηση της εξάπλωσης μιας μολυσματικής νόσου έκανε αρχικά μια σειρά από υποθέσεις, ότι δηλαδή ολόκληροι πληθυσμοί είναι ευάλωτοι και καλά αναμεμειγμένοι, γεγονός που δεν υπάρχει στην πραγματικότητα, έτσι έχουν αναπτυχθεί πιο ακριβείς εξισώσεις. Τις τελευταίες δεκαετίες έχει αναγνωρισθεί ότι το κυρίαρχο στέλεχος ενός κυκλοφορούντος μικροοργανισμού μπορεί να μεταβληθεί λόγω της ανοσίας αγέλης είτε επειδή ενεργεί ως εξελικτική πίεση είτε επειδή η ανοσία αγέλης έναντι ενός στελέχους επιτρέπει την εξάπλωση ενός άλλου ήδη υπάρχοντος στελέχους. Νέες ή συνεχιζόμενες αμφισβητήσεις εμβολιασμού και διάφοροι λόγοι που αντιτίθενται στον εμβολιασμό έχουν μειώσει ή εξαλείψει την ανοσία αγέλης σε ορισμένες κοινότητες, επιτρέποντας σε ασθένειες που θα μπορούσαν να προληφθούν να παραμείνουν ή να επιστρέψουν σε αυτές τις κοινότητες.
Έντλα
Η Έντλα (10ος αι. - 11ος αι.), ήταν μία Σλάβα γυναίκα της εποχής των Βίκινγκς. Ήταν μητέρα του βασιλιά Έ(ντ)μουντ του Γηραιού της Σουηδίας και της βασίλισσας Άστιντ της Νορβηγίας.
Βιογραφία
Η παράδοση λέει ότι η Έντλα ήταν κόρη ενός αρχηγού της Λεχιτικής Φυλής, που κυβερνούσε μέρος του εδάφους μεταξύ Όντερ και Έλβα. Μεταφέρθηκε στη Σουηδία ως αιχμάλωτη πολέμου περί το 1000 την ίδια εποχή ή λίγο πριν, την άφιξη της Έστριντ των Οβοτριτών (Estrid av obotriterna).
Ο βασιλιάς Όλοφ Σκέτκονουνγκ παντρεύτηκε την Έστριντ, αλλά είχε και την Έντλα για ερωμένη του. Έγινε μητέρα του Έμουντ, της Άστριντ και πιθανώς του Χόλμφριντ. Ο Σνόρε Στούρλουσον λέει ότι τα παιδιά της στάλθηκαν σε ανάδοχους γονείς, μακριά από τη βασιλική αυλή, επειδή η βασίλισσα Έστριντ δεν ήταν ευγενική μαζί τους. Αυτό θα μπορούσε να υποδηλώνει ότι η Έντλα απεβίωσε, όταν τα παιδιά της ήταν μικρά.
Βιβλιογραφικές αναφορές
Κατηγορία:Δυναστεία του Μούνσε
Αγάπη στη Σκιά του Έρωτα
μικρογραφία|260x260εσ|Ο [[Ρέι Μιλάντ και η Μάρτζορι Ρέινολντς σε σκηνή της ταινίας]] Η ταινία Αγάπη στη Σκιά του Έρωτα (Πρωτότυπος τίτλος Ministry of Fear), είναι φιλμ νουάρ παραγωγής 1944 σε σκηνοθεσία Φριτς Λανγκ. Πρωταγωνιστές της ταινίας είναι οι Ρέι Μιλάντ και Μάρτζορι Ρέινολντς. Η ταινία είναι βασισμένη σε αστυνομικό μυθιστόρημα του Γκράχαμ Γκριν και διηγείται την ιστορία ενός άνδρα που βγαίνοντας από ψυχιατρική κλινική βρίσκει τον εαυτό του μπλεγμένο σε ένα κύκλωμα κατασκόπων.
Πλοκή
Στην Αγγλία του Β' Παγκοσμίου Πολέμου, ο Στίβεν Νιλ (Ρέι Μιλάντ), κλεισμένος σε ψυχιατρείο για δυο χρόνια μετά το θάνατο της συζύγου του, παίρνει εξιτήριο. Στο ταξίδι της επιστροφής του στο Λονδίνο, σταματάει σε ένα πανηγύρι, όπου κερδίζει μια μεγάλη τούρτα. Από τη στιγμή που ο Στίβεν παίρνει την τούρτα στα χέρια του μια σειρά παράξενων περιστατικών που συμβαίνουν τον βεβαιώνουν ότι κάτι κρύβεται μέσα της. Στο τρένο συναντάει έναν άνδρα που προσποιείται ότι είναι τυφλός, ο οποίος του κλέβει την τούρτα. Ο Νιλ αρχίζει να ερευνά την υπόθεση, εφόσον υποπτεύεται ότι χωρίς να το θέλει έχει εμπλακεί σε μια υπόθεση κατασκοπείας, η οποία σχετίζεται με κύκλωμα ναζί. Τότε προσλαμβάνει έναν ντετέκτιβ τον Τζορτζ Ρένιτ (Έρσκιν Στάνφορντ) για να μάθει ποια είναι τα άτομα που βρίσκονται πίσω από τον οργανισμό "Μητέρες των Ελεύθερων Εθνών" που είχε διοργανώσει το κυνήγι της τούρτας και η έρευνά τον οδηγεί στο γραφείο του Γουίλ Χίλφε (Καρλ Έσμοντ) και της αδελφής του Κάρλα (Μάρτζορι Ρέινολντς), που είναι πρόσφυγες από την Αυστρία. Ο Γουίλ προσφέρεται να βοηθήσει τον Νιλ να εντοπίσει τα πρόσωπα που είχαν αναμιχτεί στο κυνήγι της τούρτας περιπλέκοντας ακόμα περισσότερο την υπόθεση, ενώ η αδελφή του τον ερωτεύεται.
Υποδοχή
Η εταιρία Paramount Pictures είχε αγοράσει τα δικαιώματα του ομώνυμου μυθιστορήματος του Γκράχαμ Γκριν, το οποίο είχε ενθουσιάσει τον Φριτς Λανγκ, ο οποίος δέχτηκε με μεγάλη χαρά να σκηνοθετήσει την κινηματογραφική του μεταφορά. Ο Λανγκ που συνήθιζε να διαπραγματεύεται προσωπικά με τον παραγωγό τους όρους του συμβολαίου, επέτρεψε στην προκειμένη περίπτωση στο ατζέντη του να κλείσει τη συμφωνία. Ο ατζέντης ξέχασε να συμπεριλάβει τον όρο που δέσμευε τον σεναριογράφο να δεχτεί ενδεχόμενες αλλαγές που θα ζητούσε ο σκηνοθέτης κι ο σεναριογράφος της, Σέτον Μίλερ, αρνήθηκε να επιτρέψει στον σκηνοθέτη να κάνει αλλαγές στη συνέχεια. Παρά το γεγονός ότι ο Λανγκ σκέφτηκε να εγκαταλείψει το εγχείρημα αποφάσισε να σεβαστεί το συμβόλαιο. Τα γυρίσματα διήρκεσαν 7 εβδομάδες και η ταινία έκανε πρεμιέρα την 16η Οκτωβρίου 1944. Τα γυρίσματα ολοκληρώθηκαν πριν ολοκληρωθούν εκείνα της άλλης ταινίας του Λανγκ του 1944, Η γυναίκα της βιτρίνας (Woman in the Window), αλλά η ταινία έκανε πρεμιέρα 5 μέρες αργότερα.
Διαφορές από το μυθιστόρημα
Το σενάριο του Σέτον Μίλερ παρουσιάζει διαφορές με το μυθιστόρημα του Γκριν με βασικότερες εκείνες που αφορούν τον Στίβεν (ο οποίος βασανίζεται από τις τύψεις της δολοφονίας της συζύγου του, την οποία σκότωσε ο ίδιος σε αντίθεση με τη ταινία, στην οποία το έγκλημα παρουσιάζεται ως φόνος από οίκτο) και της Κάρλας (η οποία στην ταινία εμφανίζεται ανίδεη και αμέτοχη πάνω στις εγκληματικές δραστηριότητες του αδελφού της).
Υποδοχή
Ο Τζουντ Μπλέιζ της ιστοσελίδας The New York Times έγραψε: Παρά το γεγονός ότι η ταινία δεν φτάνει σε καλλιτεχνική αξία την άλλη ταινία που βασίζεται σε μυθιστόρημα του Γκριν, το Ο τρίτος άνθρωπος (The Third Man, 1949), αποτελεί υπόδειγμα του είδους του φιλμ νουάρ .
Μπέτι Κάθμπερτ
Η Ελίζαμπεθ Άλις Κάθμπερτ (Elizabeth Alyse Cuthbert, 20 Απριλίου 1938 – 6 Αυγούστου 2017) ήταν Αυστραλή αθλήτρια στίβου που αγωνιζόταν στους δρόμους ταχύτητας. Ήταν τρεις φορές χρυσή Ολυμπιονίκης, σε ατομικά αγωνίσματα και μία ακόμα στη σκυταλοδρομία 4x100. Κατέρριψε 12 φορές παγκόσμια ρεκόρ σε επίσημα και ανεπίσημα αγωνίσματα του στίβου. Είναι μέλος του Hall of Fame της IAAF.
Εξωτερικοί σύνδεσμοι
Κατηγορία:Αυστραλοί αθλητές του στίβου Κατηγορία:Αυστραλοί Ολυμπιονίκες Κατηγορία:Χρυσοί Ολυμπιονίκες του στίβου Κατηγορία:Αθλητές του στίβου στους Θερινούς Ολυμπιακούς Αγώνες 1956 Κατηγορία:Αθλητές του στίβου στους Θερινούς Ολυμπιακούς Αγώνες 1960 Κατηγορία:Αθλητές του στίβου στους Θερινούς Ολυμπιακούς Αγώνες 1964 Κατηγορία:Δρομείς ταχύτητας Κατηγορία:Εισαχθέντες στο Hall of Fame της IAAF
Αδριανή Μεσσηνίας
Η Αδριανή είναι χωριό της Κοινότητας Αδριανής, στην Περιφερειακή Ενότητα Μεσσηνίας. Διοικητικά υπάγεται στη Δημοτική Ενότητα Αίπειας, του Δήμου Μεσσήνης.
Πληροφορίες
Η Αδριανή αποτελεί Κοινότητα, της Δημοτικής Ενότητας Αίπειας με έδρα τη Λογγά. Πρόκειται για έναν ημιορεινό οικισμό, που βρίσκεται σε υψόμετρο 286 μέτρων, 45 χλμ. νοτιοδυτικά της Καλαμάτας, στην Επαρχία Πυλίας του Νομού Μεσσηνίας. Βασικό γνώρισμά του αποτελεί το έντονο πράσινο (ελιές και φυσικό δάσος) αλλά και  το ξηρό του κλίμα. Απέχει μόλις 5 χλμ. από τη θάλασσα και την Παραλία του Αγίου Ανδρέα Λογγάς. Μέχρι το 1927 ονομαζόταν Ρεμούσταφα. Στην Κοινότητα Αδριανής, περιλαμβάνονται οι οικισμοί της Κλεισούρας, της Νεραϊδόβρυσης και της Νέας Αδριανής (νεοσύστατος οικισμός του 2011). Το χωριό γιορτάζει στις 17 Ιουλίου, ανήμερα της Αγίας Μαρίνας. Ο πληθυσμός της Αδριανής ανέρχεται στους 107 κατοίκους και της Νέας Αδριανής στους 9 κατοίκους, σύμφωνα με την Απογραφή του 2011.
Τοπική κοινότητα
Η τοπική κοινότητα Αδριανής είναι χαρακτηρισμένη ως αγροτικός ημιορεινός οικισμός, με έκταση 16,172 χμ² (2011).
Πληθυσμός
(σε παρένθεση ο πληθυσμός της τοπικής κοινότητας)
Χάρτης περιοχής
<mapframe latitude="36.849406" longitude="21.827087" zoom="12" width="1000" height="500" align="center" />
Κατηγορία:Χωριά του νομού Μεσσηνίας Κατηγορία:Επαρχία Πυλίας Κατηγορία:Δήμος Μεσσήνης
Ιωάννης Σπηλιωτάκης
Ο Ιωάννης Σπηλιωτάκης (1821-1899) ήταν νομικός και Υπουργός Εξωτερικών
Βίος
Ο Ιωάννης Σπηλιωτάκης καταγόταν από την περιοχή του Ναυπλίου. Από τις 29/07/1872 έως τις 24/10/1872 διετέλεσε Υπουργός των Εξωτερικών στην κυβέρνηση του Επαμεινώνδα Δεληγιώργη
Πηγή
Κατηγορία:Έλληνες υπουργοί Εξωτερικών
Φωκίων Ταμπακόπουλος
Ο Φωκίων Ταμπακόπουλος ήταν Έλληνας αντιστασιακός.
Βιογραφία
Ο Φωκίων Ταμπακόπουλος ήταν απόγονος της ιστορικής οικογένειας των Ταμπακόπουλων από την Βυτίνα.
Φοιτητής και σε ηλικία 24 ετών εντάσσεται στον ΕΛΑΣ και ξεκινά την αντιστασιακή του δράση κατά των Γερμανών κατακτητών. Στις 27 Ιουλίου 1942 τίναξε στον αέρα με βόμβα το γερμανικό αντιτορπιλικό "ΤΕ 54". Στις 17 του Δεκέμβρη 1942 τινάζει στον αέρα με εμπρηστική βόμβα στο Τατόι 3 χιλιάδες βαρέλια βενζίνα. Αργότερα καταστρέφει μέρος των εγκαταστάσεων του κατοχικού ραδιοσταθμού Λιοσίων.
Οι Γερμανοί τον συλλαμβάνουν και τον δικάζουν δύο φορές σε θάνατο. Η εκτέλεση της ποινής του αναστέλλετε γιατί με τα βασανιστήρια έπαθε πρόσκαιρη ολική τύφλωση. Κατορθώνει αργότερα να δραπετεύσει και να ξαναπεράσει στον ΕΛΑΣ, όπου πολέμησε ως το τέλος της κατοχής.
Μετά την απελευθέρωση καταδικάστηκε για τρίτη φορά στη ζωή του σε θάνατο από ελληνικό δικαστήριο, με την κατηγορία ότι στην κατοχή σκότωσε δύο Έλληνες πράκτορες των ναζί της ειδικής ομάδας Λάμπου των Ταγμάτων Ασφαλείας. Ο ένας αδερφός του Φ. Ταμπακόπουλου εκτελέστηκε από τους Γερμανούς στη Θήβα και ο δεύτερος σκοτώθηκε στη Λιβύη πολεμώντας τους Γερμανούς.
Ο Φωκίων Ταμπακόπουλος ήταν συγγενής του Άγι Ταμπακόπουλου.
Παραπομπές
Κατηγορία:Έλληνες αντιστασιακοί
Google Free Zone
Το Google Free Zone ήταν μια παγκόσμια πρωτοβουλία που ανέλαβε η εταιρία Διαδικτύου Google, σε συνεργασία με παρόχους υπηρεσιών Διαδικτύου που βασίζονται στην κινητή τηλεφωνία, σύμφωνα με την οποία οι πάροχοι άρουν τις χρεώσεις δεδομένων (bandwidth)—η λεγόμενη "μηδενική χρέωση" (zero-rate)— για πρόσβαση σε επιλεγμένα προϊόντα της Google, όπως το Google Search, το Gmail και το Google+. Για να χρησιμοποιήσουν αυτή την υπηρεσία, οι χρήστες πρέπει να έχουν ένα λογαριασμό Google και ένα τηλέφωνο που να έχει πρόσβαση σε μια σύνδεση στο internet.
Υποδοχή και αντίκτυπος
Το Subsecretaría de Telecomunicaciones της Χιλής έκρινε ότι οι υπηρεσίες Zero-rating (μηδενικής χρέωσης) όπως το Wikipedia Zero, το Facebook Zero και το Google Free Zone, που επιδοτούν τη χρήση δεδομένων κινητής τηλεφωνίας, παραβιάζουν τους νόμους για τη δικτυακή ουδετερότητα (net neutrality) και αναγκάστηκαν να τερματίσουν την πρακτική αυτή μέχρι την 1η Ιουνίου του 2014.
Παραπομπές
Κατηγορία:Google Κατηγορία:Πρόσβαση στο διαδίκτυο Κατηγορία:Δικτυακή ουδετερότητα
Ντόριαν φαν Ραϊσελμπέρχε
Ο Ντόριαν φαν Ραϊσελμπέρχε (γενν. 24 Νοεμβρίου 1988) είναι Ολλανδός αθλητής της ιστιοσανίδας. Είναι δύο φορές Ολυμπιονίκης στην κατηγορία RS:X και δύο φορές Παγκόσμιος Πρωταθλητής.
Προσωπική ζωή
Ο φαν Ραϊσελμπέρχε είναι μαθητής στο CIOS. Είναι παντρεμένος και έχει μια κόρη.
Παραπομπές
Κατηγορία:Ολλανδοί αθλητές της ιστιοσανίδας
Κοσαγκιούλ
Αναφορές
Συντεταγμένες: [//tools.wmflabs.org/geohack/geohack.php?pagename=%CE%9A%CE%BF%CF%83%CE%B1%CE%B3%CE%BA%CE%B9%CE%BF%CF%8D%CE%BB&language=el&params=39_02_N_48_38_E_region:AZ_type:city_source:GNS-enwiki <span class="geo-dms" title="Χάρτες, αεροφωτογραφίες, και άλλα δεδομένα για αυτή την τοποθεσία"> 39°02′N 48°38′E  ﻿ / ﻿ <span class="geo-dec" title="Χάρτες, αεροφωτογραφίες, και άλλα δεδομένα για αυτή την τοποθεσία">39.033°N 48.633°E ﻿ / 39.033; 48.633   ]
Κατηγορία:Κατοικημένες περιοχές στην Επαρχία Μασάλλι Κατηγορία:Χωριά του Αζερμπαϊτζάν
Άγιος Δημήτριος Ικαρίας
Ο Άγιος Δημήτριος είναι χωριό της Ικαρίας. Διοικητικά υπάγεται στην δημοτική κοινότητα και δημοτική ενότητα (τέως δήμο) Ραχών του δήμου Ικαρίας, της περιφερειακής ενότητας Ικαρίας, στην περιφέρεια Βορείου Αιγαίου, σύμφωνα με το πρόγραμμα Καλλικράτης. Πριν το σχέδιο Καποδίστριας και το πρόγραμμα Καλλικράτης, ανήκε στην επαρχία Ικαρίας του νομού Σάμου, στο γεωγραφικό διαμέρισμα Νήσων Αιγαίου.
Γεωγραφία
Ο Άγιος Δημήτριος είναι ημιορεινό χωριό της ΒΔ. Ικαρίας, στις βορειοδυτικές κλιτύς της κορυφής «Αμμούδια» (913 μ.), δίπλα στον Χριστό και σε υψόμετρο 343. Απέχει 64 χλμ. περίπου Δ. του Αγίου Κηρύκου.
Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1918 και προσαρτήθηκε στην κοινότητα Ραχών του νομού Σάμου. Με το ΦΕΚ 244Α - 04/12/1997, αποσπάστηκε από την κοινότητα Ραχών και προσαρτήθηκε στο δήμο Ραχών. Με το ΦΕΚ 87Α - 07/06/2010, αποσπάστηκε από το δήμο Ραχών και προσαρτήθηκε στο δήμο Ικαρίας.
Πηγές
Κατηγορία:Χωριά της Ικαρίας Κατηγορία:Δήμος Ικαρίας
Ζακ ντε Λακρετέλ
Εξωτερικοί σύνδεσμοι
Κατηγορία:Γάλλοι μυθιστοριογράφοι Κατηγορία:Μέλη της Γαλλικής Ακαδημίας
Ντερού (αποσαφήνιση)
Το όνομα Ντερού μπορεί να αναφέρεται σε:
Ικιντσί Σεμεντχανλί
Το Ικιντσί Σεμεντχανλί (αζερικά: İkinci Səmədxanlı) είναι ένα χωριό και δήμος της επαρχίας Μασάλλι του Αζερμπαϊτζάν. Έχει πληθυσμό 391 κατοίκων και βρίσκεται στο νοτιοανατολικό μέρος της χώρας.
Αναφορές
Κατηγορία:Κατοικημένες περιοχές στην Επαρχία Μασάλλι Κατηγορία:Χωριά του Αζερμπαϊτζάν
Κήπος Τσίνζαν-σο
Ιστορία
Το 1600, ο Ματσούο Μπασό, ένας διάσημος ποιητής χαϊκού της περιόδου Έντο, έζησε σε μια καλύβα με θέα σε αυτήν την περιοχή για τέσσερα χρόνια. Την περίοδο Μέιτζι, ο ιδιοκτήτης του κτήματος και γνωστός πολιτικός ο πρίγκιπας Αριτόμο Γιαμαγκάτα έχτισε εδώ το αρχοντικό του και το ονόμασε "Τσίνζαν-σο" ή "Σπίτι της Καμέλιας" από τα πολυάριθμα λουλούδια καμέλιας, που άνθιζαν εδώ. Χρησιμοποίησε την κυματιστή τοπογραφία του αρχοντικού χώρου. Ο Πρίγκιπας φιλοξένησε εδώ πολλές σημαντικές πολιτικές συναντήσεις. Τα αρχεία λένε ότι ο αυτοκράτορας Μέιτζι πραγματοποίησε μια σειρά από σημαντικά συνέδρια με τους υψηλόβαθμους αξιωματούχους του στο "Σπίτι της Καμέλιας".
Ιστορικά αντικείμενα
Όταν το ακίνητο πέρασε στον βαρόνο Χεϊτάρο Φουτζίτα, διακόσμησε τους χώρους με ιστορικά μνημεία από όλη την Ιαπωνία, ειδικά το Κιότο και την Τόμπα. Μια παγόδα χιλιάδων ετών μεταφέρθηκε εδώ από τα βουνά της Χιροσίμα στη δεκαετία του 1920. Αυτή η τριώροφη παγόδα χτίστηκε από τους μοναχούς του ναού Τσικούριν-τζι χωρίς να χρησιμοποιήσουν ούτε ένα καρφί. Το ιερό Σιρατάμα Ινάρι στο κέντρο του κήπου αφαιρέθηκε από την περιοχή του Σιμογκάμο στο Κιότο το 1924. Άλλοι πολιτιστικοί θησαυροί διάσπαρτοι σε όλη την περιοχή περιλαμβάνουν σκαλιστές ταοϊστικές και βουδιστικές εικόνες και πάνω από τριάντα πέτρινα φανάρια. Μια μεγάλη λίμνη, ένας καταρράκτης και μια φυσική πηγή αποτελούν επίσης μέρος του κήπου, όπως και ένα ιερό δέντρο 500 ετών, που έχει περίμετρο στη βάση του 4,5 μέτρα.
Παραπομπές
Κατηγορία:Αξιοθέατα στην Ιαπωνία Κατηγορία:Κήποι στην Ιαπωνία Κατηγορία:Τόκιο
Μανσουρλού (Αζερμπαϊτζάν)
Το Μανσουρλού είναι ένα χωριό στην επαρχία Τοβούζ του Αζερμπαϊτζάν. Βρίσκεται στο βορειοδυτικό μέρος της χώρας.
Παραπομπές
Κατηγορία:Κατοικημένες περιοχές στην Επαρχία Τοβούζ
Κάρολος Φρειδερίκος Αλβέρτος του Βρανδεμβούργου-Σβετ
Ο Κάρολος-Φρειδερίκος-Αλβέρτος, γερμ. Karl-Friedrich-Albert (10 Ιουνίου 1705 - 22 Ιουνίου 1762) από τον Οίκο των Χοεντσόλερν ήταν μάργραβος (ονομαστικά μόνο) του Βρανδεμβούργου-Σβετ. Έγινε μέγας μάγιστρος του Τάγματος του Αγ. Ιωάννη, στο παράρτημα του Βρανδεμβούργου (1731-1762).
Βιογραφία
Ήταν ο πρωτότοκος γιος του Αλβέρτου-Φρειδερίκου μαργράβου του Βρανδεμβούργου-Σβετ και της Μαρίας-Δωροθέας των Κέττλερ, κόρης του Φρειδερίκου-Καζιμίρ δούκα της Κουρλάνδης & Σεμιγάλιας.
Το 1762 απεβίωσε στο Μπρέσλαου σε ηλικία 57 ετών και, ως μέγας μάγιστρος, τον διαδέχθηκε ο γιος του εξαδέλφου του, ο Αύγουστος-Φερδινάνδος πρίγκιπας της Πρωσίας.
Οικογένεια
Από την ερωμένη του Δωροθέα-Ρεγκίνα Βούτνερ, που της δόθηκε ο τίτλος της "κυρίας φον Κάρλοβιτς", είχε φυσικό τέκνο:
Αναντολουχισάρι
Το Αναντολουχισάρι (ελληνικά: Κάστρο της Ανατολίας) είναι φρούριο το οποίο βρίσκεται στην Κωνσταντινούπολη της Τουρκίας στην Ανατολίτικη (Ασιατική) πλευρά του Βοσπόρου, ενώ έχει δώσει το όνομά του και στην ομώνυμη γειτονική του συνοικία. Χτίστηκε μεταξύ του 1393 και του 1394 από τον Οθωμανό σουλτάνο Βαγιαζίτ Α΄ "τον Κεραυνό" ως μέρος των προετοιμασιών του ενόψει της Δεύτερης Οθωμανικής Πολιορκίας της Κωνσταντινούπολης, η οποία έλαβε χώρα το 1395. ο Σουλτάνος Βαγιαζίτ το ανήγειρε επάνω στα ερείπια ναού του Ουρανού Αρχικά ήταν γνωστό με την ονομασία Γκιουζελτσεχισάρ (ελληνικά: Όμορφο Κάστρο)
Το Αναντολουχισάρι, χτισμένο σε μία έκταση 7.000 m², βρίσκεται στο στενότερο σημείο, με 660 μέτρα, του στενού του Βοσπόρου και δίπλα σε έναν κολπίσκο γνωστό ως Γκιοκσού (αρχαία ελληνικά: Αρετός). Η Γέφυρα Φατίχ Σουλτάν Μεχμέτ, η δεύτερη γέφυρα που διασχίζει τον Βόσπορο, βρίσκεται λίγο βορειότερα του φρουρίου. Ένα άλλο φρούριο, το Ρουμελί Χισάρ, ανεγέρθηκε μεταξύ του 1451 και του 1452 από τον Σουλτάνο Μωάμεθ Β΄ απέναντι από το Αναντολουχισάρι, επί της ευρωπαϊκής ακτής, με στόχο να θέσει υπό τον απόλυτο έλεγχό του την θαλάσσια κυκλοφορία εντός των Στενών του Βοσπόρου, κάτι που ήταν ζωτικής σημασίας για τους Γενουάτες στον Γαλατά, οι οποίοι είχαν συμμαχήσει με τους Βυζαντινούς, ενώ διέθεταν αποικίες στην Μαύρη Θάλασσα όπως η Κάφφα, η Σινώπη και η Αμάσρα.
Το Αναντολουχισάρι ανεγέρθηκε ως παρατηρητήριο. Έχει ύψος 25 μέτρων, έναν κεντρικό τετράγωνο πύργο εντός των τειχών, τα οποία είναι ακανόνιστης πενταγωνικής μορφής, με πέντε πύργους παρακολούθησης σε κάθε γωνία. Επίσης, ένα τζαμί βρίσκεται εντός του φρουρίου. Αποτελεί την αρχαιότερη τουρκική αρχιτεκτονική κατασκευή χτισμένη στην Κωνσταντινούπολη. Το φρούριο ήταν γνωστό και ως "Γκιουζελτσέ Χισάρ" σε ιστορικά έγγραφα. Ο Σουλτάνος Μωάμεθ Β΄ ενίσχυσε το φρούριο περιτειχίζοντάς το με ένα τείχος πάχους δύο μέτρων, το οποίο διέθετε τρεις πύργους παρακολούθησης. Ορισμένα πρόσθετα κτίρια όπως αποθήκη και οικίες προστέθηκαν. Λόγω των διάφορων αλλαγών που υπέστη κατά το παρελθόν, το φρούριο δεν διαθέτει πλέον την αρχική του μορφή. Μετά την κατάκτηση της Κωνσταντινούπολης, χρησίμευσε ως στρατιωτική φυλακή.
Το Τουρκικό Υπουργείο Πολιτισμού ανακαίνισε τον χώρο την περίοδο μεταξύ 1991 - 1993. Σήμερα, το μικρό αυτό φρούριο δημιουργεί ένα γραφικό σκηνικό, σε συνδυασμό με τις παλιές ξύλινες κατοικίες που βρίσκονται χτισμένες πάνω στα τείχη του και την γειτονική περιοχή. Το Αναντολουχισάρι αποτελεί μουσείο (ιστορικός χώρος), αν και δεν είναι ανοιχτό στο κοινό.
Εξωτερικοί Σύνδεσμοι
Κατηγορία:Κτίρια και κατασκευές στην Κωνσταντινούπολη Κατηγορία:Αρχαιολογικοί τόποι στην Τουρκία Κατηγορία:Βόσπορος Κατηγορία:Κάστρα στην Τουρκία Κατηγορία:Μουσεία στην Τουρκία Κατηγορία:Οθωμανικές οχυρώσεις
Γιάκομπ Κορνέλις φαν Οοστσάνεν
Ο Γιάκομπ Κορνέλις φαν Οοοστσάνεν (ολλανδικά: Jacob Cornelisz van Oostsanen, προ του 1470 - 1533) ήταν Ολλανδός ζωγράφος και σχεδιαστής ξυλογραφιών. Ήταν ένας από τους πρώτους σημαντικούς καλλιτέχνες που εργάστηκαν στο Άμστερνταμ κατά την εποχή που αυτό ήταν μια ανθούσα επαρχιακή κωμόπολη.
Βιογραφία
Λίγα είναι γνωστά σχετικά με τον βίο του Γιάκομπ Κορνέλις φαν Οοοστσάνεν. Οι ιστορικοί στηρίζονται, κατά κύριο λόγο, στο βιογραφικό σκαρίφημα που συνέγραψε γι' αυτόν ο Κάρελ φαν Μάντερ, στα αρχεία του Άμστερνταμ και στα αρχεία της μονής Abdij van Egmond (αββαείο του Έχμοντ), μονής Βενεδικτίνων, η οποία του είχε δώσει παραγγελίες για ορισμένα έργα. Το όνομά του καταδεικνύει ότι ήταν από το Όοστζααν της Βόρειας Ολλανδίας, ανατολικά του ποταμού Ζάαν, βόρεια του Άμστερνταμ. Η οικογένειά του διαχειριζόταν γαίες στην περιοχή αυτή. Μια καλή εντύπωση της ζωής στην περιοχή εκείνη την εποχή παρέχει μια επίσκεψη στο Ζάανσε Σχανς (Zaanse Schans). Ολόκληρη την οικογένειά του αποτελούσαν ζωγράφοι. Ο Κορνέλις Μπούις Ι (Cornelis Buys I), γνωστός και ως Δάσκαλος του Αλκμάαρ ήταν αδελφός του, όπως και ο Κορνέλις Μπούις ΙΙ. Οι γιοι του, Κορνέλις Γιάκομπς και Ντιρκ Γιάκομπς έγιναν προσωπογράφοι, όπως και οι εγγονοί του Κορνέλις Αντόνις και Γιάκομπ Ντιρκς.
Αγόρασε την πρώτη του κατοικία στο Άμστερνταμ το 1500, στην οδό Κάλφερστραατ (Kalverstraat). Είκοσι χρόνια αργότερα αγόρασε το γειτονικό σπίτι. Για τον λόγο αυτό μερικές φορές αποκαλείται και Κορνέλις φαν Άμστερνταμ. Στα αρχεία η σύζυγός του αναφέρεται ως χήρα για πρώτη φορά το 1533. Οι τελευταίες πληρωμές προς αυτόν, που αναφέρονται στα αρχεία του αββαείου Έχμοντ έγιναν κατά την περίοδο 1526 - 1528, για ένα ρετάμπλ, το οποίο χάθηκε κατά την Προτεσταντική Μεταρρύθμιση.
Σταδιοδρομία
Σήμερα είναι γνωστοί περίπου 27 πίνακες και 200 ξυλογραφίες του. Τα χαρακτικά του είναι τα παραδοσιακά της βόρειας Ολλανδίας, μικρού μεγέθους σε στυλ εικονογραφήσεων βιβλίων. Χρησιμοποιούνται κείμενα που αφηγούνται τη δράση που παρουσιάζεται στο προσκήνιό τους.
Κατά τη διάρκεια της καλλιτεχνικής του σταδιοδρομίας, το ζωγραφικό του ύφος άλλαξε. Αρχικά ξεκίνησε ως τεχνίτης της ύστερης γοτθικής τεχνοτροπίας, υπό την επιρροή της Σχολής του Χάαρλεμ, για να τελειώσει με το ύφος που χρησιμοποιεί στον πίνακα Ο Σαούλ και η μάγισσα του Έντορ. Στον πίνακα αυτόν οι λεπτομέρειες είναι απλές, οι αναλογίες επιμηκυσμένες και οι πινελιές πιο χαλαρές. Αν και αρίστευσε ως τεχνικός ζωγράφος, δεν ήταν καλός καθοδηγητής. Ο ίδιος προχώρησε στην παρουσίαση σύγχρονων τάσεων στο αντικείμενο και το ύφος.
Συντηρητικός ήταν επίσης και ο συμβολισμός του. Ζωγράφιζε κυρίως θρησκευτικά θέματα με την παραδοσιακή εικονογραφία, σε συνδυασμό με την παλαιότερη και τη νεότερη, ως απάντηση στο γεγονός της Μεταρρύθμισης. Ορισμένα από τα έργα του, όπως Ο Χριστός ως ταπεινός Άνθρωπος (1510) χρησιμοποιήθηκαν από ουμανιστές μελετητές της Βίβλου και την ολιγαρχία του Άμστερνταμ, οι οποίοι επιδίωκαν να υπερασπίσουν την Καθολική "ορθοδοξία" απέναντι στους Μεταρρυθμιστές. Ο πίνακας αντιπροσώπευε τις Καθολικές πεποιθήσεις με εύληπτο τρόπο. Άλλοι πίνακες, όπως Η Γέννηση (1512) και ο Σαούλ και η Μάγισσα του Έντορ ήταν οπτικά όμοιοι με τα κείμενα των Καθολικών πατέρων.
Ορισμένοι τον θεωρούν ως τον τελευταίο των Φλαμανδών ζωγράφων που δεν εμφάνισε ιταλική επιρροή.
Παραπομπές
Κατηγορία:Ολλανδοί ζωγράφοι
Ράγκνβαλντ Ούλφσον
δεξιά|μικρογραφία|250x250εσ| Ο Ράγκνβαλντ και η Άστριντ φτάνουν στο Σάρπσμποργκ. Ο Ράγκνβαλντ Ούλφσον ο Παλαιός (αρχές 11ου αι.) ήταν ένας jarl της Βάστεργκετλαντ ή της Έστεργκετλαντ και ήταν νυμφευμένος με μία αδελφή του βασιλιά Όλαβ Τρύγκβασον.
Βιογραφία
Όταν ο Όλαφ Β΄ Χάραλντσον έγινε βασιλιάς της Νορβηγίας το 1015, ξέσπασε πόλεμος με τη Σουηδία και οι Νορβηγικές δυνάμεις είχαν λεηλατήσει στο Βάστεργκετλαντ. Αλλά τότε ο Νορβηγός βασιλιάς Όλαφ έκανε πρόταση γάμου στη Σουηδή πριγκίπισσα Ίνγκιγκερντ Όλοφσντοτερ, την κόρη του βασιλιά της Σουηδίας Όλοφ Σκέτκονουνγκ. Αυτό θα είχε ως αποτέλεσμα την ειρήνη και μία βασιλική συμμαχία, που θα ευνοούσε τον Ράγκνβαλντ, που είχε σχέση και με τα δύο μέρη.
Ωστόσο, στη Συνέλευση (Thing) στη Γκάμλα Ουπσάλα, ο Ράγκβαλντ και ο θετός πατέρας του Τόργκνυ ο Νομοθέτης έπρεπε να πείσουν τον βασιλιά Όλοφ Σκέτκονουνγκ να υποσχεθεί την κόρη του στον βασιλιά Όλαφ, ο οποίος δεν του άρεσε. Όταν ο Σουηδός βασιλιάς απέτυχε να παραδώσει την κόρη του, ο Ράγκνβαλντ συνειδητοποίησε ότι βρισκόταν σε μπελάδες. Όχι μόνο έχει ξεφύγει από τη χάρη του Σουηδού βασιλιά, αλλά θα μπορούσε να περιμένει και την εκδίκηση των Νορβηγών.
Κατά τη διάρκεια μίας επίσκεψης του ποιητή (skald) Σίγκβατ Þórðarson, ο Ράγκνβαλντ έμαθε ότι ο πρίγκιπας Γιαροσλάβ Α΄ ο Σοφός των Ρως του Κιέβου είχε κάνει πρόταση γάμου στον Ίνγκιγκερντ, και έτσι ανέπτυξε την ιδέα ότι ο βασιλιάς Όλαφ έπρεπε να νυμφευτεί την Άστριντ Όλοφσντοτερ, μία νόθη κόρη του Όλοφ Σκέτκονουνγκ, που έμενε με τον Ράγκνβαλντ. Ο Σίγκβατ υποσχέθηκε να παραδώσει την πρόταση και ο Νορβηγός βασιλιάς δέχτηκε. Ο Ράνγκβαλντ παρέδωσε την Άστριντ στο Σάρπσμποργκ της Νορβηγίας και παντρεύτηκε τον βασιλιά Όλαφ μετά τα Χριστούγεννα του 1019.
Ο βασιλιάς Όλοφ Σκέτκονουνγκ ήταν τώρα τόσο αναστατωμένος, που σκόπευε να κρεμάσει τον Ράνγκβαλντ στην επόμενη Συνέλευση (Thing). Ωστόσο, όταν η Ίνγκιγκερντ Όλοφσντοτερ παντρεύτηκε τον Γιαροσλάβ Α΄ τον Σοφό, έλαβε τις περιοχές Στάραγια Λάντογκα (Aldeigjuborg) και την Iνγκρία (Ingermanland) ως γαμήλιο δώρο από τον YΓιαροσλάβ Α΄. Η Ίνγκιγκερντ κατάφερε να κανονίσει, ώστε ο Ράγκνβαλντ να γίνει ο jarl τόσο της Σταράχα Λαντόγκα, όσο και της Ίνγκρια. Κατά συνέπεια, ο Όλοφ Σκέτκονουνγκ άφησε τον Ράγκνβαλντ να φύγει με την Ίνγκριγκερντ το καλοκαίρι του 1019.
Οικογένεια
Νυμφεύτηκε την Ίνγκεμποργκ Τρύγκβασντοτερ. Παιδιά:
Θεωρήθηκε ότι ήταν πατέρας του βασιλιά Στένκιλ, με την Άστριντ Νίλσντοττερ από τη Νορβηγία. Ωστόσο, αυτό βασίζεται σε μεταγενέστερες ισλανδικές πηγές, και στην ταύτιση του Ράγκνβαλντ με τον Ράγκνβαλντ τον Γηραιό του έπους Hervarar saga.
Πηγές στα έπη (σάγκας)
Ο Ράγκνβαλντ αναφέρεται στο σκαλδικό ποίημα Austrfaravísur, που αποδίδεται στον Sigvatr Þórðarson, ποιητή (skald) του βασιλιά Όλαφ Β΄ Χάραλντσον της Νορβηγίας (Όλαφ του Αγίου), ο οποίος βρισκόταν σε διπλωματική αποστολή στη Σουηδία. Αυτό το ποίημα παρατίθεται στα έπη του 13ου αι. Fagrskinna και Heimskringla του Σνόρι Στούρλουσον. Εκτός από το ποίημα, το Fagrskinna αναφέρει μόνο εν συντομία τον Ράνγκβαλντ, ενώ το Heimskringla περιέχει μία πιο περίτεχνη περιγραφή του. Αυτό το πεζογραφικό κείμενο του 13ου αι. δεν θεωρείται ιστορικά αξιόπιστο. Η αφήγηση του Fagrskinna για τον αρραβώνα του Όλαφ Β΄ του Αγίου με την Ίνγκιγκερντ και τον τελικό γάμο με την Άστριντ, διαφέρει σημαντικά από την αφήγηση στο Heimskringla. Στην αφήγηση του Fagrskinna, ο Ράνγκβαλντ δεν έχει εξέχοντα ρόλο στη διαδικασία.
Κατάλογος πρωθυπουργών του Κουβέιτ
Ο πρωθυπουργός του Κουβέιτ είναι ο αρχηγός της κυβέρνησης του Κουβέιτ. Ως ο τρίτος πιο ισχυρός αξιωματούχος στη χώρα, μετά τον Εμίρη του Κουβέιτ και τον Πρόεδρο της Εθνοσυνέλευσης, ο πρωθυπουργός ηγείται της εκτελεστικής εξουσίας της κυβέρνησης του Κουβέιτ.
Ο Αμπντάλα Αλ Σαλίμ Αλ-Σαμπάχ, Εμίρης του Κουβέιτ κατά την περίοδο της ανεξαρτησίας του Κουβέιτ, αυτοδιορίστηκε πρώτος πρωθυπουργός του Κουβέιτ στις 17 Ιανουαρίου 1962, μετά την εκλογή της Συντακτικής Συνέλευσης για τη σύνταξη του Συντάγματος.
Μέχρι το 2003, ο διάδοχος του Κουβέιτ διοριζόταν συνήθως στο αξίωμα του πρωθυπουργού.
Πρωτάθλημα χειροσφαίρισης ανδρών Handball Premier 2019-2020
Το Πρωτάθλημα Ελλάδας χάντμπολ ανδρών για την περίοδο 2019–20 ήταν το 41ο στην ιστορία του θεσμού, και το 5ο με την ονομασία Handball Premier. Διεξήχθη από την Ο.Χ.Ε. με τη συμμετοχή δώδεκα ομάδων.